Stopperkjempen Vito Wormgoor er skadet, kun dager før seriestart. Nicklas Bendtner starter trolig ikke.

Se FotballXra på TV 2 Zebra og Sumo fra 2. april!

Det bekrefter Bendtner selv overfor Adressa.

– Nei, jeg starter ikke i morgen, men for lagets del blir det gøy å komme i gang, sier Bendtner til avisen.

Dansken ankom norsk fotball til lyden av basuner og tromboner 6. mars. Siden den gang har han spilt i to kamper for RBK, uten å notere seg for scoringer.

Nå går også Mesterfinalen i Bergen uten Bendtner - fra start.

Få full oversikt over terminlisten i Eliteserien her

– Vi stiller alltid best mulig lag for den kampen vi skal spille, men det er ingen tvil om at det er en totalvurdering når vi skal spille fire kamper på ti dager, sier Ingebrigtsen til avisen om benkingen av dansken.

Heller ikke Brann stiller sitt beste mannskap i generalprøven mot fjorårets seriemester. Klubben nye stopper og kaptein Vito Wormgoor (28) pådro seg en vridning i leggen mot Sogndal og er uaktuell.

– Vito spiller ikke den kampen, sier trener Lars Arne Nilsen til BT.

Wormgoor skadet seg tidlig i kampen for tre dager siden, men gikk først av i pausen.

– Jeg var innstilt på å spille 45 minutter, for jeg trengte det for å bli klar til Rosenborg-kampen. Dessverre fant vi ut etterpå at skaden var verre enn jeg trodde, sier den tidligerespilleren til avisen.

Ifølge klubbens medisinske apparat skal nederlenderen være aktuell til klubbens åpningskamp mot Tromsø i Eliteserien.

RBKs tropp mot Brann

André Hansen

Arild Østbø

Vegar Eggen Hedenstad

Tore Reginiussen

Johan Lædre Bjørdal

Jørgen Skjelvik

Jacob Rasmussen

Alex Gersbach

Mike Jensen

Fredrik Midtsjø

Anders Ågnes Konradsen

Marius Lundemo

Mushaga Bakenga

Pål André Helland

Elba Rashani

Milan Jevtovic

Matthias Vilhjalmsson

Nicklas Bendtner

Branns tropp mot RBK

1 Alex Horwath

24 Piotr Leciejewski

5 Jonas Grønner

8 Fredrik Haugen

9 Kasper Skaanes

10 Jakob Orlov

11 Steffen Lie Skålevik

15 Bismar Acosta

17 Gilli Rólantsson

18 Azar Karadas

19 Deyver Vega

20 Halldor Stenevik

21 Ruben Kristiansen

22 Torgeir Børven

23 Sivert Heltne Nilsen

25 Daniel Braaten

29 Kristoffer Barmen

33 Amin Nouri